
ΤΕΥΧΟΣ ΔΕΥΤΕΡΟ Αρ. Φύλλου 1517 

15 Οκτωβρίου 2003 


ΑΠΟΦΑΣΕΙ Σ 

Αριθ. 258676 

Τεχνικός κανονισμός ελέγχου και πιστοποίησης των 
υλικών αγενούς πολλαπλασιασμού της αμπέλου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΓΕΩΡΓΙΑΣ 

Έχοντας υπόψη: 

Τις διατάξεις: 

α) Των άρθρων 6 και 7 του Ν. 1564/1985 «Οργάνωση 
παραγωγής και εμπορίας του πολλαπλασιαστικού υλικού 
φυτικών ειδών» (ΦΕΚ Α' 164), όπως τροποποιήθηκε και 
συμπληρώθηκε με το άρθρο 2 του Ν. 2040/1992 «Ρύθμιση 
θεμάτων αρμοδιότητας Υπουργείου Γεωργίας και νομι¬ 
κών προσώπων εποπτείας και άλλες διατάξεις», (ΦΕΚ Α' 
70) και το άρθρο 3 του Ν. 2325/1995 «Τροποποίηση δια¬ 
τάξεων του Ν. 1564/1985 και άλλες διατάξεις» (ΦΕΚ Α' 
153), και με το άρθρο 5 του Ν. 2732/99 «Διεπαγγελματικές 
Οργανώσεις και ρύθμιση θεμάτων αρμοδιότητας Υπουρ¬ 
γείου Γεωργίας» (ΦΕΚΑ' 154). 

β) Του άρθρου 1 παρ. 1,2και3του Ν. 1338/1983 «Εφαρ¬ 
μογή του Κοινοτικού Δικαίου» (ΦΕΚΑ' 34) όπως τροποποι¬ 
ήθηκε από το άρθρο 6 του Ν. 1440/1984 «Συμμετοχή της 
Ελλάδας στο κεφάλαιο, στα αποθεματικά και στις προβλέ¬ 
ψεις της Ευρωπαϊκής Τράπεζας Επενδύσεων, στο κεφά¬ 
λαιο της Ευρωπαϊκής Κοινότητας Άνθρακος και Χάλυβος 
και του Οργανισμού Εφοδιασμού «ΕΥΡΑΤΟΜ» (ΦΕΚ Α'70) 
και του άρθρου 65 του Ν. 1892/1990 «Για τον εκσυγχρονι¬ 
σμό και την ανάπτυξη και άλλες διατάξεις» (ΦΕΚ Α' 101). 

γ) Του άρθρου 29 Ατού Ν. 1558/1986 «Κυβέρνηση και 
κυβερνητικά Όργανα» (ΦΕΚΑΊ34), όπως αυτό προστέθη¬ 
κε με το άρθρο 27 του Ν. 2081/1992 «Ρύθμιση του θεσμού 
των Επιμελητηρίων, τροποποίηση διατάξεων του Ν. 
1721/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» (ΦΕΚΑ'154) καιτροποποι- 
ήθηκε με το άρθρο 1 παράγραφος 2 α του Ν. 2469/1997 
«Περιορισμός και βελτίωση της αποτελεσματικότητας των 
κρατικών δαπανών και άλλες διατάξεις» (ΦΕΚ Α' 38). 

2. Την 399580/3.10.2001 απόφαση του Πρωθυπουργού 
και του Υπουργού Γεωργίας: «Ανάθεση αρμοδιοτήτων 
στους Υφυπουργούς Γεωργίας Ευάγγελο Αργύρη και 
Φώτη Χατζημιχάλη» (ΦΕΚ ΒΊ479). 


3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

(Άρθρο 1 της οδηγίας 68/193/ΕΟΚ) 

Σκοπός - Πεδίο εφαρμογής 

Δια της παρούσας απόφασης καθορίζονται οι όροι και οι 
προϋποθέσεις για τον έλεγχο και την πιστοποίηση καθώς 
και για την εμπορία των υλικών αγενούς πολλαπλασια¬ 
σμού της αμπέλου, στο εξής καλούμενα «υλικά πολλαπλα¬ 
σιασμού», τα οποία τίθενται σε εμπορία στη Χώρα και μέ¬ 
σω αυτής σε άλλα Κράτη Μέλη της Κοινότητας, σε συμ¬ 
μόρφωση προς την οδηγία 68/193/ΕΟΚ του Συμβουλίου 
της 9ης Απριλίου 1968 «Περί εμπορίας υλικών αγενούς 
πολλαπλασιασμού της αμπέλου» (ΕΕειδ. εκδ. 03/003, σελ. 
39) όπως αυτή τροποποιήθηκε μεταγενέστερα από: 

α) τις οδηγίες: 

1. 71/140/ΕΟΚ του Συμβουλίου (ΕΕ Ε 071, 25.3.1971, 
σελ. 16) 

2. 74/648/ΕΟΚ του Συμβουλίου (ΕΕ Ε 352, 28.12.1974, 
σελ. 43) 

3. 77/629/ΕΟΚτης Επιτροπής (ΕΕ Ε 257,8.10.1977, σελ. 
27) 

4. 78/55/ΕΟΚτου Συμβουλίου (ΕΕ Ε016,20.1.1978, σελ. 
23) 

5. 78/692/ΕΟΚ του Συμβουλίου (ΕΕ Ε 236, 26.8.1978, 
σελ. 13) 

6. 82/331/ΕΟΚτης Επιτροπής (ΕΕ Ε148,27.5.1982, σελ. 
47) 

7.86/155/ΕΟΚτου Συμβουλίου (ΕΕ Ε118,7.5.1986, σελ. 
23) 

8. 88/332/ΕΟΚ του Συμβουλίου (ΕΕ Ε 151, 17.6.1988, 
σελ. 82) 

9. 90/654/ΕΟΚ του Συμβουλίου (ΕΕ Ε 353, 17.12.1990, 
σελ. 48) 

10. 2002/11/ΕΚ του Συμβουλίου (ΕΕ Ε 053, 23.2.2002, 
σελ. 20) 

β) τις πράξεις προσχώρησης: 

1. ΕΕ Ε 73, 27.03.1972, σελ. 59 

1. ΕΕΕ291, 19.11.1979, σελ. 64 

2. ΕΕΕ241,29.08.1994, σελ. 155 

γ) τις αποφάσεις της Επιτροπής: 

1.72/269/ΕΟΚ (ΕΕ Ε 166, 24.07.1972, σελ. 24) 

2. 74/492/ΕΟΚ (ΕΕ Ε267, 03.10.1974, σελ. 19) 

3. 75/287/ΕΟΚ (ΕΕ Ι_ 192, 14.05.1975, σελ. 15) 

4. 75/538/ΕΟΚ (ΕΕ 1237, 09.09.1975, σελ. 22) 
δ) την απόφαση του Συμβουλίου: 

73/101 /ΕΟΚ, ΕΕ 12, 01.01.1973, σελ. 1. 
ε) τον κανονισμό: 

3768/85/ΕΟΚ, (ΕΕ Ε 362, 31.12.1985, σελ. 8) 

Άρθρο 2 

(Άρθρο 2 της οδηγίας 68/193/ΕΟΚ) 

Ορισμοί 

1. Γιατους σκοπούς της παρούσας απόφασης νοούνται 
ως: 

Α. Άμπελος: Τα φυτά του γένους νίίίε (1_.) που 
προορίζονται να χρησιμοποιηθούν για την παραγωγή 
σταφυλιών ή ως πολλαπλασιαστικό υλικό για τα ίδια αυτά 
φυτά. 

ΑΑ. Ποικιλία: ένα φυτικό σύνολο που ανήκει στην κατώ¬ 
τερη γνωστή ταξινομική ομάδα, η οποία δύναται: 

α) να ορίζεται από την έκφραση των χαρακτήρων που 
προκύπτουν από έναν ορισμένο γονότυπο ή από ένα ορι¬ 
σμένο συνδυασμό γονοτύπων 
β) να διαχωρίζεται από οποιοδήποτε άλλο φυτικό σύνο¬ 
λο με την έκφραση ενός τουλάχιστον από τους εν λόγω 
χαρακτήρες και 

γ) να θεωρείται ως μονάδα, λαμβάνοντας υπόψη τη δυ¬ 
νατότητα που έχει να αναπαράγεται χωρίς μεταβολές. 

ΑΒ. Κλώνος: ο απόγονος από αγενή πολλαπλασιασμό 
μιας ποικιλίας σύμφωνης με στέλεχος αμπέλου, επιλεγ¬ 
μένου για την ταυτότητα της ποικιλίας, τα φαινοτυπικά 
χαρακτηριστικά και την υγειονομική του κατάσταση. 

Β. Πολλαπλασιαστικό υλικό: 
ί) Φυτά αμπέλου 

α) έρριζα απλά: ανεμβολίαστα έρριζατμήματα κληματί¬ 
δων ή χλωρών βλαστών αμπέλου, προοριζόμενα να φυ¬ 
τευτούν ως αυτόρριζα φυτά ή να χρησιμοποιηθούν ως 
υποκείμενα 1 

β) εμβολιασμένα έρριζα: τμήματα κληματίδων ή χλω¬ 
ρών βλαστών αμπέλου ενωμένα μεταξύ τους με εμβολια¬ 
σμό, των οποίων το υπόγειο τμήμα είναι έρριζο. 
ϋ) Τμήματα φυτών αμπέλου: 
α) κληματίδες: βλαστοί ενός έτους 
β) χλωροί βλαστοί: μη ξυλοποιημένοι βλαστοί 
γ) άρριζα εμβολιάσιμα μοσχεύματα: τμήματα κληματί¬ 
δων ή χλωρών βλαστών αμπέλου, προοριζόμενα να 
αποτελόσουν το υπόγειο μέρος (υποκείμενο) κατά την 
προετοιμασία για την δημιουργία των έρριζων εμβολια¬ 
σμένων 

δ) εμβολιομοσχεύματα: τμήματα κληματίδων ή χλωρών 
βλαστών αμπέλου προοριζόμενα να αποτελόσουν το ενα¬ 
έριο τμήμα κατά την προετοιμασία για τη δημιουργία των 
έρριζων εμβολιασμένων ή κατά τον επίτόπου εμβολιασμό 
ε) άρριζα μοσχεύματα ριζοβολίας: τμήματα κληματίδων 
ή χλωρών βλαστών αμπέλου, προοριζόμενα για την πα¬ 
ραγωγή έρριζων απλών. 

Γ. Μητρικές φυτείες: αμπελώνες προοριζόμενοι για την 
παραγωγή άρριζων εμβολιάσιμων μοσχευμάτων και άρ- 
ριζων μοσχευμάτων ριζοβολίας ή εμβολιομοσχευμάτων. 

Δ. Φυτώρια: αμπελώνες προοριζόμενοι για την παρα¬ 
γωγή ερρίζων μοσχευμάτων απλών και εμβολιασμένων. 

Ε. Αρχικό πολλαπλασιαστικό υλικό: το πολλαπλασιαστι¬ 
κό υλικό 

α) που έχει παραχθεί υπό την ευθύνη του δημιουργού 
σύ μφωνα με τις γενικά αποδεκτές μεθόδους για τη διατή¬ 


ρηση της ταυτότητας της ποικιλίας και, αν υπάρχει, και 
του κλώνου, καθώς και για την πρόληψη ασθενειών 
β) που προορίζεται για την παραγωγή βασικού πολλα¬ 
πλασιαστικού υλικού ή πιστοποιημένου πολλαπλασιαστι¬ 
κού υλικού 1 

γ) που πληρείτις προϋποθέσεις που προβλέπονται στα 
παραρτήματα I και II της ΚΥΑ 361895/87 (ΦΕΚ Β 566) για 
το βασικό πολλαπλασιαστικό υλικό. 

δ) για το οποίο έχει μετά από επίσημη εξέταση διαπι¬ 
στωθεί, ότι πληρούνται οι προαναφερόμενες προϋποθέ¬ 
σεις. 

ΣΤ. Βασικό πολλαπλασιαστικό υλικό: το πολλαπλασια¬ 
στικό υλικό 

α) που έχει παραχθεί υπό την ευθύνη του δημιουργού 
σύμφωνα με τις γενικά αποδεκτές μεθόδους για τη διατή¬ 
ρηση της ταυτότητας της ποικιλίας και, αν υπάρχει, και 
του κλώνου, καθώς και για την πρόληψη ασθενειών καιτο 
οποίο προέρχεται άμεσα από αρχικό πολλαπλασιαστικό 
υλικό με αγενή πολλαπλασιασμό 1 
β) που προορίζεται για την παραγωγή πιστοποιημένου 
πολλαπλασιαστικού υλικού 1 
γ) που πληροί τις προβλεπόμενες στα παραρτήματα I 
και II προϋποθέσεις για το βασικό πολλαπλασιαστικό υλι¬ 
κό και 

δ) για το οποίο έχει μετά από επίσημη εξέταση διαπι¬ 
στωθεί, ότι πληρούνται οι προαναφερόμενες προϋποθέ¬ 
σεις. 

Ζ. Πιστοποιημένο πολλαπλασιαστικό υλικό: το πολλα¬ 
πλασιαστικό υλικό 

α) που προέρχεται απευθείας από βασικό πολλαπλα¬ 
σιαστικό υλικό ή από αρχικό πολλαπλασιαστικό υλικό 1 
β) που προορίζεται: 

- για την παραγωγή φυτών ή τμημάτων φυτών που χρη¬ 
σιμοποιούνται για την παραγωγή σταφυλιών ή 

- για την παραγωγή σταφυλιών 1 

γ) που πληροί τις προβλεπόμενες στα παραρτήματα I 
και II προϋποθέσεις για το πιστοποιημένο πολλαπλασια¬ 
στικό υλικό και 

δ) για το οποίο έχει μετά από επίσημη εξέταση διαπι¬ 
στωθεί, ότι πληρούνται οι προαναφερόμενες προϋποθέ¬ 
σεις. 

Η. Πολλαπλασιαστικό υλικό «εΐαηάαιτί»: το πολλαπλα¬ 
σιαστικό υλικό 

α) που διαθέτει την ταυτότητα και καθαρότητα της ποι¬ 
κιλίας 1 

β) που προορίζεται: 

- για την παραγωγή φυτών ή τμημάτων φυτών που χρη¬ 
σιμοποιούνται για την παραγωγή σταφυλιών 1 ή 

- για την παραγωγή σταφυλιών 1 

γ) που πληρεί τις προβλεπόμενες στα παραρτήματα I 
και II προϋποθέσεις για το πολλαπλασιαστικό υλικό 
«εΙαηάαΓά» και 

δ) για το οποίο έχει μετά από επίσημη εξέταση διαπι¬ 
στωθεί, ότι πληρούνται οι προαναφερόμενες προϋποθέ¬ 
σεις. 

Θ. Παρτίδα: 

Μια ικανοποιητικά ομοιογενής ποσότητα πολλαπλασια¬ 
στικού υλικού, προερχόμενη από το ίδιο αγροτεμάχιο συ¬ 
γκεκριμένης φυτωριακής επιχείρησης που έχει φυτευθεί 
με το ίδιο υλικό (συγκεκριμένης προέλευσης, κατηγο¬ 
ρίας, ποικιλίας και, αν υπάρχει, κλώνου, παραγωγού, 
έτους παραγωγής κ.λπ.). 

I. Εμπορία: 

Η πώληση, η κατοχή με σκοπό την πώληση, η προσφο¬ 
ρά προς πώληση και κάθε εκχώρηση, προμήθεια ή μετα¬ 
βίβαση πολλαπλασιαστικού υλικού σε τρίτους είτε επ’ 
αμοιβή είτε δωρεάν, με σκοπό την εμπορική εκμετάλλευ¬ 
ση. 

Δεν εμπίπτουν στην εμπορία οι συναλλαγές πολλαπλα¬ 
σιαστικού υλικού που δεν αποσκοπούν σε εμπορική εκμε¬ 
τάλλευση της ποικιλίας, όπως οι ακόλουθες δραστηριό¬ 
τητες: 

α) η προμήθεια πολλαπλασιαστικού υλικού σε υπηρε¬ 
σίες ή εξουσιοδοτημένους φορείς που διενεργούν δοκι¬ 
μές και ελέγχους 

β) η προμήθεια πολλαπλασιαστικού υλικού σε όσους 
παρέχουν υπηρεσίες μεταποίησης ή συσκευασίας, υπό 
τον όρο ότι οι ανωτέρω δεν αποκτούν δικαίωμα επίτου πα- 
ρεχομένου πολλαπλασιαστικού υλικού. 

Κ. Εξουσιοδοτημένος εκπρόσωπος: 

Ο εκπρόσωπος της φυτωριακής επιχείρησης που έχει 
εξουσιοδοτηθεί από αυτήν να συναλλάσσεται με τις αρ¬ 
μόδιες υπηρεσίες ελέγχου και πιστοποίησης του Υπουρ¬ 
γείου Γεωργίας. 

Λ. Επίσημα έγγραφα, έντυπα, ετικέτες, αυτοκόλλητες 
ταινίες, σημειώματα και σφραγίδες: 

Τα έγγραφα, τα έντυπα, οι ετικέτες, οι αυτοκόλλητες 
ταινίες, τα σημειώματα και οι σφραγίδες που εκδίδει, χο¬ 
ρηγεί ή χρησιμοποιεί η αρμόδια για τον έλεγχο και την πι¬ 
στοποίηση υπηρεσία. 

Μ. Επίσημοι έλεγχοι: 

Οι έλεγχοι που γίνονται από τεχνικό υπάλληλο αρμό¬ 
διας για τον έλεγχο και την πιστοποίηση υπηρεσίας του 
Υπουργείου Γεωργίας ή εξουσιοδοτημένου προς τούτο 
οργάνου κατά την παραγωγή και την εμπορία του πολλα¬ 
πλασιαστικού υλικού της αμπέλου. 

Ν. Επίσημη εξέταση: 

Η εξέταση που γίνεται, τόσο μακροσκοπικά κατά τους επι¬ 
σήμους ελέγχους, όσο και εργαστηριακά επί των ληφθέ- 
ντων με επίσημη δειγματοληψία δειγμάτων από τις αρμό¬ 
διες για εργαστηριακούς ελέγχους υπηρεσίες του Υπουρ¬ 
γείου Γεωργίας ή εξουσιοδοτημένου προς τούτο οργάνου, 
για εφαρμογή των διατάξεων της παρούσας απόφασης. 

Ξ. Επίσημη δειγματοληψία: 

Η λήψη κατάλληλου σε μέγεθος δείγματος, από υπάλ¬ 
ληλο αρμόδιας για έλεγχο και την πιστοποίηση πολλα¬ 
πλασιαστικού υλικού υπηρεσίας του Υπουργείου Γεωρ¬ 
γίας ή εξουσιοδοτημένου προς τούτο οργάνου ή άλλης 
Υπηρεσίας του Υπουργείου Γεωργίας που εμπλέκεται 
στον έλεγχο του πολλαπλασιαστικού υλικού, με σκοπό τη 
διενέργεια επίσημων ελέγχων ή εξετάσεων. 

Άρθρο 3 

(Άρθρο 3 της οδηγίας 68/193/ΕΟΚ) 
Προϋποθέσεις για εμπορία 

1. Το πολλαπλασιαστικό υλικό της αμπέλου τίθεται σε 
εμπορία μόνο: 

α) εάν έχει πιστοποιηθεί επίσημα ως «αρχικό πολλα¬ 
πλασιαστικό υλικό», «βασικό πολλαπλασιαστικό υλικό» ή 
«πιστοποιημένο πολλαπλασιαστικό υλικό» ή στην περί¬ 
πτωση πολλαπλασιαστικού υλικού που δεν προορίζεται 
να χρησιμοποιηθεί ως υποκείμενο, αν είναι επίσημα ελεγ¬ 
μένο ως «εΙαηάαΓά» πολλαπλασιαστικό υλικό και 

β) ανπληροίτιςπροϋποθέσειςτουπαραρτήματος II της 
παρούσας απόφασης. 


2. α) Η κεντρική υπηρεσία του Υπουργείου Γεωργίας, 
δύναται να εγκρίνει, κατά παρέκκλιση της παραγράφου 1, 
στους παραγωγούς που είναι εγκατεστημένοι στο έδα¬ 
φος της Χώρας, να διαθέτουν στο εμπόριο τις κατάλλη¬ 
λες ποσότητες πολλαπλασιαστικού υλικού που προορί¬ 
ζονται: 

ί) για δοκιμές ή επιστημονικούς σκοπούς· 

ϋ) για εργασίες επιλογής- 

ίϋ) για μέτρα που αποσκοπούν στη διατήρηση της γενε¬ 
τικής ποικιλότητας. 

Μέχρι να καθοριστούν οι όροι, υπό τους οποίους παρέ¬ 
χονται οι ανωτέρω εγκρίσεις, σύμφωνα με το άρθρο 17 
παράγραφος 2 της οδηγίας 68/193/ΕΟΚ, οι όροι αυτοί τί¬ 
θενται κατά περίπτωση απάτην υπηρεσία που χορηγεί τις 
ανωτέρω εγκρίσεις. 

β) Στην περίπτωση του γενετικώς τροποποιημένου υλι¬ 
κού η άδεια αυτή χορηγείται μόνον, εφόσον έχουν ληφθεί 
όλα τα κατάλληλα μέτρα για να αποφευχθούν οι κίνδυνοι 
για την υγεία του ανθρώπου και το περιβάλλον. Για την 
αξιολόγηση των κινδύνων για το περιβάλλον καθώς και 
για άλλους σχετικούς ελέγχους που πρέπει να διενερ- 
γούνται, εφαρμόζονται αναλόγως οι διατάξεις του άρ¬ 
θρου 7 της παρούσας απόφασης. 

Άρθρο 4 

(Άρθρο 4 της οδηγίας 68/193/ΕΟΚ) 
Αυστηρότερες διατάξεις 

Εφόσον κριθεί αναγκαίο, δύναται, με απόφαση του 
Υπουργού Γεωργίας του άρθρου 7 του Ν. 1564/1985, να 
οριστούν για την εγχώρια παραγωγή συ μπληρωματικές ή 
αυστηρότερες από τις προβλεπόμενες στα παραρτήματα 
I και II προϋποθέσεις για την πιστοποίηση και τον έλεγχο 
του «5ΐ3ηά3Γά» πολλαπλασιαστικού υλικού. 

Η διάταξη αυτή δεν εφαρμόζεται, σε περίπτωση εμβο¬ 
λιασμού, για πολλαπλασιαστικό υλικό που παράγεται σε 
ένα άλλο Κράτος Μέλος ή σε Τρίτη Χώρα, που αναγνωρί¬ 
ζεται ως ισοδύναμη, σύμφωνα με το άρθρο 18 παράγρα¬ 
φος 2 της παρούσας απόφασης. 

Άρθρο 5 

(Άρθρο 5 της οδηγίας 68/193/ΕΟΚ) 

Εθνικός κατάλογος ποικιλιών αμπέλου 

1. α) Το πολλαπλασιαστικό υλικό των ποικιλιών αμπέλου 
γίνεται επίσημα αποδεκτό για πιστοποίηση ή έλεγχο ως 
υλικού «εΙβηάβΓά» στο έδαφος της Χώρας με την εγγρα¬ 
φή των ποικιλιών αυτών στον εθνικό κατάλογο ποικιλιών. 
Ο κατάλογος καθορίζει τα βασικά μορφολογικά και φυ¬ 
σιολογικά χαρακτηριστικά που επιτρέπουν τη διάκριση 
μεταξύ των ποικιλιών. 

β) Δικαίωμα πρόσβασης στον εθνικό κατάλογο έχει κά¬ 
θε ενδιαφερόμενος. 

2. Με απόφαση του Υπουργού Γεωργίας, η οποία κα¬ 
ταρτίζεται σύμφωνα με τις κείμενες διατάξεις, εκδίδεται, 
εφόσον κριθεί αναγκαίο, εθνικός κατάλογος των επίσημα 
αποδεκτών για πιστοποίηση κλώνων στο έδαφος της Χώ¬ 
ρας. Οι κλώνοι που έχουν γίνει επίσημα αποδεκτοί για πι¬ 
στοποίηση σε άλλο Κράτος Μέλος γίνονται επίσημα απο¬ 
δεκτοί για πιστοποίηση και στο έδαφος της Χώρας. 

3. α) Οι ποικιλίες και οι κλώνοι που έχουν εγγράφει 
στους εθνικούς καταλόγους των άλλων κρατών μελών γί¬ 
νονται επίσημα αποδεκτές στο έδαφος της Χώρας για πι¬ 
στοποίηση του πολλαπλασιαστικού τους υλικού ή έλεγχο 
αυτού ως υλικού «είβηάαιτί» με την επιφύλαξη του κανό- 

νισμού (ΕΚ) αριθ. 1493/1999 του Συμβουλίου της 17ης 
Μαίου 1999 (ΕΕ 1_ 179/17.07.1999, σ. 1) για την κοινή ορ¬ 
γάνωση της αμπελοοινικής αγοράς, όσον αφορά τους κα¬ 
νόνες ταξινόμησης των ποικιλιών αμπέλου. 

β) Για να γίνουν επίσημα αποδεκτές για πιστοποίηση και 
έλεγχο στο έδαφος της Χώρας ποικιλίες και κλώνοι που 
έχουν γίνει επίσημα αποδεκτοί σε άλλο κράτος μέλος, ο 
ενδιαφερόμενος πρέπει να υποβάλει αίτηση στην Κεντρι¬ 
κή Υπηρεσία του Υπουργείου Γεωργίας και να προσκομί¬ 
σει: ί) αντίγραφο του Εθνικού καταλόγου, στον οποίο εί¬ 
ναι εγγεγραμμένοι η ποικιλία ή ο κλώνος, ϋ) αντίγραφο 
της επίσημης περιγραφής των μορφολογικών και φυσιο¬ 
λογικών χαρακτηριστικών της ποικιλίας ή του κλώνου, 
από την αρμόδια για την αποδοχή υπηρεσία του κράτους 
μέλους, με βάση την οποία η ποικιλία εγγράφηκε στον 
εθνικό κατάλογο του κράτους μέλους, ϋί) τα στοιχεία του 
διατηρητή της ποικιλίας ή του κλώνου. 

Άρθρο 6 

(Άρθρα 5 α, β, δ, ετης οδηγίας 68/193/ΕΟΚ) 
Επίσημη αποδοχή ποικιλιών αμπέλου 

1. Μια ποικιλία γίνεται αποδεκτή για εγγραφή στον εθνι¬ 
κό κατάλογο ποικιλιών αμπέλου της Χώρας μόνο, εφόσον 
έχει διαπιστωθεί ότι είναι διακριτή, σταθερή και ικανοποι¬ 
ητικά ομοιογενής. 

2. α) Μία ποικιλία θεωρείται διακριτή, εφόσον βάσει της 
εκδήλωσης των χαρακτηριστικών που προκύπτουν από 
έναν ιδιαίτερο γονότυπο ή συνδυασμό δεδομένων γονό- 
τυπων διακρίνεται σαφώς από κάθε άλλη ποικιλία, η 
ύπαρξη της οποίας είναι κοινώς γνωστή στην Κοινότητα. 

Ποικιλία γνωστή στην Κοινότητα είναι κάθε ποικιλία η 
οποία, κατά την ημερομηνία της νομίμως υποβληθείσας 
αίτησης για την επίσημη αποδοχή της είχε είτε ήδη κατα- 
χωρηθεί στον εθνικό κατάλογο ποικιλιών της Χώρας ή 
ενός άλλου κράτους μέλους είτε υποβληθεί αίτηση για 
την επίσημη αποδοχή της στη Χώρα ή σε ένα άλλο κράτος 
μέλος, εκτός εάν οι προβλεπόμενες στην παράγραφο 1 
προϋποθέσεις δεν πληρούνται πλέον σε όλα τα οικεία 
κράτη μέλη πριν από τη λήψη απόφασης σχετικά με την 
αίτηση αποδοχής της νέας υπό εξέταση ποικιλίας. 

β) Μία ποικιλία θεωρείται σταθερή, εάν η εκδήλωση των 
χαρακτηριστικών που περιλαμβάνονται στην εξέταση της 
διάκρισης, καθώς και οποιωνδήποτε άλλων χαρακτηρι¬ 
στικών που χρησιμοποιούνται για την περιγραφή της ποι¬ 
κιλίας, παραμένει αναλλοίωτη μετά από επαναλαμβανό¬ 
μενες αναπαραγωγές. 

γ) Μία ποικιλία θεωρείται ομοιογενής, εφόσον, με την 
επιφύλαξη της παραλλακτικότητας που μπορεί να οφεί¬ 
λεται στις ιδιαιτερότητες του τρόπου πολλαπλασιασμού 
της, είναι επαρκώς ομοιογενής ως προς την εκδήλωση 
εκείνων των χαρακτηριστικών που συμπεριλαμβάνονται 
στην εξέταση της διάκρισης, καθώς και οποιωνδήποτε 
άλλων χαρακτηριστικών που χρησιμοποιούνται για την 
περιγραφή της ποικιλίας. 

3. α) Μια ποικιλία γίνεται δεκτή για εγγραφή στον Εθνι¬ 
κό κατάλογο ποικιλιών βάσει των αποτελεσμάτων επίση¬ 
μων εξετάσεων, κυρίως καλλιεργητικών, οι οποίες πρέπει 
να καλύπτουν έναν ικανοποιητικό αριθμό χαρακτηριστι- 
κώντης ποικιλίας που περιγράφεται. Οι μέθοδοι που χρη¬ 
σιμοποιούνται για τη διαπίστωση των χαρακτηριστικών 
πρέπει να είναι ακριβείς και αξιόπιστες. 

β) Τα χαρακτηριστικά ως προς τα οποία πρέπει να εξε¬ 
ταστούν οι ποικιλίες και οι ελάχιστες προϋποθέσεις σχε¬ 


τικά με την διενέργεια των επίσημων εξετάσεων καθορί¬ 
ζονται στα άρθρα 1 έως 4 του «Τεχνικού κανονισμού απο¬ 
δοχής ποικιλιών αμπέλου (νίίίε Ι_)"» (ΚΥΑ 361896/ 
2.10.1987, ΦΕΚ Β' 566). Εάν είναι γνωστό ότι πολλαπλα¬ 
σιαστικό υλικό μιας ποικιλίας τίθεται σε εμπορία σε άλλο 
κράτος μέλος με άλλη ονομασία, η ονομασία αυτή κατα- 
χωρείται επίσης στον κατάλογο. 

4. Οι ποικιλίες που έχουν γίνει επίσημα αποδεκτές υπο¬ 
βάλλονται σε τακτικά χρονικά διαστήματα σε επίσημους 
ελέγχους. Εάν μια από τις προϋποθέσεις αποδοχής για 
πιστοποίηση ή έλεγχο δεν πληρούται πλέον, η απόφαση 
για την επίσημη αποδοχή της ποικιλίας ανακαλείται και η 
ποικιλία διαγράφεται από τον εθνικό κατάλογο. 

5. Κάθε αίτηση ή απόσυρση αίτησης για την επίσημη 
αποδοχή μιας ποικιλίας, κάθε εγγραφή στον εθνικό κατά¬ 
λογο ποικιλιών, καθώς και οι διάφορες τροποποιήσεις 
του, κοινοποιούνται απάτην αρμόδια κεντρική υπηρεσία 
του Υπουργείου Γεωργίας αμέσως στα άλλα κράτη μέλη 
και στην Επιτροπή. Βάσει των κοινοποιήσεων των κρατών 
μελών δημοσιεύεται από την Επιτροπή κοινός κατάλογος 
ποικιλιών. 

Άρθρο 7 

(Άρθρα 5 βα, στ της οδηγίας 68/193/ΕΟΚ) 
Επίσημη αποδοχή γενετικά τροποποιημένων 
ποικιλιών αμπέλου 

1. Στην περίπτωση της γενετικώς τροποποιημένης ποι¬ 
κιλίας αμπέλου κατάτην έννοια του άρθρου 2 σημεία 1 και 
2 της οδηγίας 2001/18/ΕΚτου Ευρωπαϊκού Κοινοβουλίου 
και του Συμβουλίου της 12ης Μαρτίου 2001 (ΕΕ 1_ 106/ 
17.4.01, σ. 1) σχετικά με τη σκόπιμη ελευθέρωση γενετι¬ 
κώς τροποποιημένων οργανισμών στο περιβάλλον και 
την κατάργηση της οδηγίας 90/220/ΕΟΚτου Συμβουλίου, 
η ποικιλία γίνεται επίσημα αποδεκτή μόνον, εφόσον έχουν 
ληφθεί όλα τα κατάλληλα μέτρα για την αποτροπή κινδύ¬ 
νων για την ανθρώπινη υγεία και το περιβάλλον. 

2. Στην περίπτωση μιας γενετικώς τροποποιημένης ποι¬ 
κιλίας της παραγράφου 1: 

α) πραγματοποιείται ειδική αξιολόγηση των περιβαλλο¬ 
ντικών κινδύνων, ισοδύναμη με εκείνη που προβλέπεται 
στην οδηγία 2001/18/ΕΚ σύμφωνα με τις αρχές που προ- 
βλέπονται στο παράρτημα II και με βάση τις πληροφορίες 
που ορίζονται στο παράρτημα III της εν λόγω οδηγίας. 

β) οι διαδικασίες, με τις οποίες εξασφαλίζεται η ισοδυνα¬ 
μία της συγκεκριμένης αξιολόγησης των κινδύνων και των 
άλλων σχετικών απαιτήσεων, ιδίως όσον αφορά στη διαχεί¬ 
ριση των κινδύνων, την επισήμανση, την κατά περίπτωση 
απαιτούμενη παρακολούθηση, την ενημέρωση του κοινού 
και τη ρήτρα διασφάλισης με τις διαδικασίες της οδηγίας 
2001/18/ΕΚ θεσπίζονται, μετά από πρόταση της Επιτροπής, 
με κανονισμό του Ευρωπαϊκού Κοινοβουλίου και του Συμ¬ 
βουλίου. Μέχρι την έναρξη της ισχύος αυτού του κανονι¬ 
σμού οι γενετικώς τροποποιημένες ποικιλίες γίνονται δε¬ 
κτές για εγγραφή στον εθνικό κατάλογο μόνον, εφόσον επι- 
τραπεί η εμπορία τους σύμφωνα με την οδηγία 2001/18/ΕΚ 1 

γ) τα άρθρα 13 έως 24 της οδηγίας 2001/18/ΕΚ δεν 
εφαρμόζονται πλέον στις γενετικώς τροποποιημένες ποι¬ 
κιλίες αμπέλου, για τις οποίες έχουν εκδοθεί άδειες σύμ¬ 
φωνα μετοναναφερόμενο στην περίπτωση β) κανονισμό. 

3. α) Όταν ένα προϊόν που προέρχεται από πολλαπλα¬ 
σιαστικό υλικό της αμπέλου προορίζεται να χρησιμοποιη¬ 
θεί ως τρόφιμο ή ως συστατικό τροφίμου, υπαγόμενο 
στον κανονισμό (ΕΚ) αριθ. 258/97 του Ευρωπαϊκού Κοινο- 

βουλίου και του Συμβουλίου της 27ης Ιανουάριου 1997 
(ΕΕ 1_ 43/14.2.97, σ. 1), σχετικά μετά νέα τρόφιμα και τα 
νέα συστατικά τροφίμων, πρέπει προ της επίσημης απο¬ 
δοχής των γενετικώς τροποποιημένων ποικιλιών αμπέλου 
να εξασφαλίζεται ότι το τρόφιμο ή το συστατικό τροφίμων 
που προέρχεται από αυτές: 

ί) δεν ενέχει κίνδυνο για τον καταναλωτή 

ϋ) δεν παραπλανεί τον καταναλωτή 

ίϋ) δεν διαφέρει από τα τρόφιμα ή τα συστατικά τροφί¬ 
μων, τα οποία προορίζονται να αντικαταστήσουν, κατά τέ¬ 
τοιο βαθμό, ώστε η φυσιολογική τους κατανάλωση να 
αποβαίνει μειονεκτική από άποψη θρεπτικής αξίας για τον 
καταναλωτή. 

β) Όταν ένα προϊόν που προέρχεται από μία από τις ποι¬ 
κιλίες αμπέλου που αναφέρονται στην παρούσα απόφα¬ 
ση, προορίζεται να χρησιμοποιηθεί ως τρόφιμο ή ως συ¬ 
στατικό τροφίμου υπαγόμενο στον κανονισμό (ΕΚ) αριθ. 
258/97, η ποικιλία γίνεται επίσημα αποδεκτή μόνο, εφό¬ 
σον το τρόφιμο ή το συστατικό τροφίμου έχει ήδη εγκρι- 
θεί σύμφωνα με τον κανονισμό αυτόν. 

4. Οιγενετικώςτροποποιημένεςποικιλίες, που έχουνγί- 
νει επίσημα αποδεκτές πρέπει να αναφέρονται σαφώς ως 
τέτοιες στον Εθνικό κατάλογο ποικιλιών. Κάθε πρόσωπο 
που εμπορεύεται μια τέτοια ποικιλία υποχρεούταινα ανα¬ 
φέρει σαφώς στον εμπορικό του κατάλογο ποικιλιών 
αμπέλου, ότι η ποικιλία είναι γενετικώς τροποποιημένη 
και να διευκρινίζει το στόχο της τροποποίησης. 

Άρθρο 8 

(Άρθρο 5 γ της οδηγίας 68/193/ΕΟΚ) 

Επίσημη αποδοχή ποικιλιών και κλώνων αμπέλου 

προερχόμενων από άλλα κράτη μέλη 

Η επίσημη αποδοχή των ποικιλιών και των κλώνων που 
προέρχονται από άλλα κράτη μέλη υπόκειται στους ίδι¬ 
ους όρους, με εκείνους που ισχύουν για την επίσημη απο¬ 
δοχή των εθνικών ποικιλιών και κλώνων. 

Άρθρο 9 

(Άρθρο 5ζτης οδηγίας 68/193/ΕΟΚ) 
Διατήρηση ποικιλιών αμπέλου 

1. Οι ποικιλίες και, εφόσον υπάρχουν και οι κλώνοι, που 
εγγράφονται στον εθνικό κατάλογο ποικιλιών διατηρού¬ 
νται με επιλογή διατήρησης ποικιλιών. 

2. Η διατήρηση ποικιλιών και αν υπάρχουν των κλώνων, 
πρέπει να μπορεί πάντοτε να ελέγχεται με βάση τις εγ¬ 
γραφές που πραγματοποιήθηκαν από τον ή τους υπευθύ¬ 
νους για τη διατήρηση της ποικιλίας ή του κλώνου σύμ¬ 
φωνα με την ΥΑ 297562/16.5.1989, (ΦΕΚ Β'368). 

3. Ο υπεύθυνος για τη διατήρηση της ποικιλίας ή του 
κλώνου υποχρεούται, εφόσον του ζητηθεί, να διαθέσει 
δείγματα. Αν κριθεί αναγκαίο, τα δείγματα αυτά λαμβάνο- 
νται με επίσημη δειγματοληψία 

4. Σε περίπτωση που η διατήρηση μιας ποικιλίας ή κλώ¬ 
νου, που έγιναν επίσημα αποδεκτοί για έλεγχο και πιστο¬ 
ποίηση των υλικών πολλαπλασιασμού τους στη χώρα 
μας, πραγματοποιείται σε άλλο κράτος μέλος, η αρμόδια 
αρχή της χώρας συνεργάζεται με τις αντίστοιχες αρχές 
του εμπλεκόμενου κράτους μέλους κατά τον έλεγχο. 

Άρθρο 10 

(Άρθρο 7 της οδηγίας 68/193/ΕΟΚ) 

Συγκομιδή - Συσκευασία - Αποθήκευση 

Το πολλαπλασιαστκό υλικό της αμπέλου κατά την καλ¬ 
λιέργεια, τη συγκομιδή, τη συσκευασία, την αποθήκευση, 


τη μεταφορά και την αναπαραγωγή φυλάσσεται σε ξεχω¬ 
ριστές παρτίδες και σημαίνεται με την ποικιλία και με τον 
κλώνο, εφόσον υπάρχει, στις περιπτώσεις για το αρχικό, 
το βασικό και το πιστοποιημένο πολλαπλασιαστικό υλικό. 

Άρθρο 11 

(Άρθρο 8 της οδηγίας 68/193/ΕΟΚ) 

Εμπορία 

1. Το πολλαπλασιαστικό υλικό δύναται να τεθεί σε 
εμπορία μόνο σε παρτίδες και σε συσκευασία ή δέματα 
κλειστά, σφραγισμένα και σημασμένα επίσημα σύμφωνα 
με τα άρθρα 12 και 13 της παρούσας απόφασης. 

2. Η συσκευασία γίνεται σύμφωνα με τις διατάξεις του 
παραρτήματος III. 

Άρθρο 12 

(Άρθρο 9 της οδηγίας 68/193/ΕΟΚ) 

Επίσημη σφράγιση 

1. α) Οι συσκευασίες και τα δέματα πολλαπλασιαστικού 
υλικού σφραγίζονται από την αρμόδια για τον έλεγχο και 
πιστοποίηση υπηρεσία του Υπουργείου Γεωργίας ή υπό 
τον έλεγχο αυτής, κατά τρόπο που να μην μπορούν να 
ανοιχτούν, χωρίς να καταστραφεί το σύστημα σφράγισης 
ή χωρίς να εμφανιστούν ίχνη παραβίασης στην επίσημη 
ετικέτα που προβλέπεται στο άρθρο 13 παράγραφος 1 
της παρούσας απόφασης ή στην περίπτωση συσκευα- 
σιών, στη συσκευασία. 

β) Για να εξασφαλίζεται η σφράγιση, το σύστημα σφρά¬ 
γισης πρέπει να περιλαμβάνει τουλάχιστον την επίσημη 
ετικέτα ή επίσημη σφραγίδα. 

γ) Κάθε νέα σφράγιση επιτρέπεται μόνο από την αρμό¬ 
δια για τον έλεγχο και πιστοποίηση υπηρεσία του Υπουρ¬ 
γείου Γεωργίας ή υπό τον έλεγχο αυτής. 

Άρθρο 13 

(Άρθρα 10 και 10 ατης οδηγίας 68/193/ΕΟΚ) 
Επίσημη σήμανση συσκευασιών 

1. Οι συσκευασίες και τα δέματα πολλαπλασιαστικού 
υλικού φέρουν εξωτερική επίσημη ετικέτα, σύμφωνα με 
το παράρτημα IV, συντεταγμένη στην Ελληνική γλώσσα. 
Η ετικέτα αυτή στερεώνεται στο σύστημα σφράγισης. 

2. Το χρώμα της ετικέτας είναι λευκό με μια μωβ διαγώ¬ 
νια γραμμή για το αρχικό πολλαπλασιαστικό υλικό, λευκό 
για το βασικό πολλαπλασιαστικό υλικό, μπλε για το πι¬ 
στοποιημένο πολλαπλασιαστικό υλικό και βαθύ κίτρινο 
για το πολλαπλασιαστικό υλικό «εΐαηάαιτί». Μετά το πέ- 
ραςτης επίσημης εξέτασηςη αρμόδια Υπηρεσία Ελέγχου 
και Πιστοποίησης χορηγεί τις αντίστοιχες επίσημες ετικέ¬ 
τες, οι οποίες τοποθετούνται υπό την επίβλεψή της. 

3. Οι παραγωγοί που είναι εγκατεστημένοι στο έδαφος 
της Χώρας επιτρέπεται να διαθέτουν στο εμπόριο πολλές 
συσκευασίες ή δέματα έρριζων εμβολιασμένων ή έρριζων 
απλών που έχουν τα ίδια χαρακτηριστικά, με μία και μόνη 
ετικέτα σύμφωνη με το παράρτημα IV. Στην περίπτωση 
αυτή οι συσκευασίες ή τα δέματα συνδέονται μεταξύ τους 
κατά τρόπο, ώστε κατά το διαχωρισμό τους ο σύνδεσμος 
να καταστρέφεται και να μη δύναται να επανατοποθετη¬ 
θεί. Η ετικέτα στερεώνεται στο σύνδεσμο αυτό. Νέα 
σφράγιση δεν επιτρέπεται. 

4. Με την επιφύλαξη του άρθρου 23 παράγραφος 2 του 
κανονισμού (ΕΚ) αριθ. 1493/1999 δύναται με απόφαση 
του Υπουργού Γεωργίας να προβλεφθεί, ότι κάθε παρά¬ 
δοση υλικού παραγόμενου στο έδαφος της Χώρας πρέ- 

πει να συνοδεύεται από έγγραφο, στο οποίο αναγράφο¬ 
νται οι ακόλουθες ενδείξεις: είδος του προϊόντος, ποικι¬ 
λία και, ο κλώνος, εφόσον υπάρχει, κατηγορία, ποσότητα, 
αποστολέας και παραλήπτης. 

5. Ο παραλήπτης των υλικών αγενούς πολλαπλασια¬ 
σμού της αμπέλου οφείλει να διατηρείτις επίσημες ετικέ¬ 
τες τουλάχιστον για ένα έτος και να τις θέτει στη διάθεση 
της αρμόδιας για τον έλεγχο και την πιστοποίηση υπηρε¬ 
σίας. 

6. Στην περίπτωση πολλαπλασιαστικού υλικού μιας ποι¬ 
κιλίας που έχει τροποποιηθεί γενετικώς, οι ετικέτες που 
τίθενται στην παρτίδα του πολλαπλασιαστικού υλικού και 
κάθε επίσημο ή μη έγγραφο που συνοδεύει δυνάμει των 
διατάξεων της παρούσας απόφασης, αναφέρουν σαφώς 
ότι η ποικιλία είναι γενετικώς τροποποιημένη και προσ¬ 
διορίζουν το όνομα των γενετικώς τροποποιημένων ορ¬ 
γανισμών. 

Άρθρο 14 

(Άρθρο 11 της οδηγίας 68/193/ΕΟΚ) 

Επίσημοι έλεγχοι 

1. Η ταυτότητα του πολλαπλασιαστικού υλικού εξα¬ 
σφαλίζεται με επίσημους ελέγχους από την συγκομιδή 
μέχρι την παράδοση στον τελευταίο καταναλωτή. Οι αρ¬ 
μόδιες υπηρεσίες ελέγχου και πιστοποίησης του Υπουρ¬ 
γείου Γεωργίας λαμβάνουν όλα τα απαραίτητα μέτρα για 
τη διενέργεια των επίσημων ελέγχων. 

2. Ειδικότερα για το σκοπό αυτό: 

α) Οι εξουσιοδοτημένοι εκπρόσωποι των φυτωριακών 
επιχειρήσεων υποχρεούνται να καταθέτουν στην αρμό¬ 
δια Υπηρεσία Ελέγχου και Πιστοποίησης δήλωση για την 
πιστοποίηση και τον έλεγχο πολλαπλασιαστικού υλικού 
που παράγεται κάθε καλλιεργητική περίοδο στην επιχεί¬ 
ρησή τους. 

β) Οι κάτοχοι αδειών λειτουργίας φυτωριακής επιχείρη¬ 
σης υποχρεούνται να σημαίνουν με ετικέτες τις καλλιέρ¬ 
γειες για παραγωγή πολλαπλασιαστικού υλικού αμπέλου. 
Η σήμανση μπορεί να γίνει και με κωδικούς αριθμούς, οι 
οποίοι κατατίθενται στην αρμόδια υπηρεσία ελέγχου και 
πιστοποίησης, χρησιμοποιούνται κατά τη σήμανση κάθε 
παρτίδας πολλαπλασιαστικού υλικού και είναι εμπιστευτι- 
κοίγιατην υπηρεσία. Ειδικότερα: 

ί) Στις ετικέτες σήμανσης κάθε αγροτεμαχίου μητρικών 
φυτειών αμπέλου πρέπει να αναφέρονται η ποικιλία και, 
εφόσον υπάρχει ο κλώνος του υποκειμένου ή της ευρω¬ 
παϊκής αμπέλου καθώς και το έτος φύτευσης. 

ϋ) Στις ετικέτες σήμανσης κάθε αγροτεμαχίου των φυ¬ 
τωρίων παραγωγής πολλαπλασιαστικού υλικού αμπέλου 
πρέπει να αναφέρονται: 

- Υποκείμενο (ποικιλία και, εφόσον υπάρχει, και ο κλώ¬ 
νος, αριθμός παρτίδας) 

-Εμβόλιο (ποικιλία και εφόσον υπάρχει και ο κλώνος, 
αριθμός παρτίδας) 

-Ημερομηνία εμβολιασμού 

3. Κατά τη διάρκεια εμπορίας του πολλαπλασιαστικού 
υλικού διενεργείται από την αρμόδια υπηρεσία ελέγχου 
και πιστοποίησης, τουλάχιστο δειγματοληπτικά, επί¬ 
σημος έλεγχος του πολλαπλασιαστικού υλικόύ για τη δια¬ 
πίστωση της τήρησης των οριζόμενων με την παρούσα 
απόφαση προδιαγραφών. 

4. Με επιφύλαξη της ελεύθερης κυκλοφορίας των υλι¬ 
κών εντός της Κοινότητας, κατά την εμπορία πολλαπλα¬ 
σιαστικού υλικού που προέρχεται από Τρίτη Χώρα θα 


πρέπει να παρέχονται οι ακόλουθες ενδείξεις στην αρμό¬ 
δια υπηρεσία: 

α) είδος (βοτανική ονομασία) 

β) ποικιλία, και ενδεχομένως ο κλώνος, οι ενδείξεις αυ¬ 
τές εφαρμόζονται στην περίπτωση των εμβολιασμένων 
ερρίζων, τόσο στα υποκείμενα όσο και στα εμβολιομο- 
σχεύματα, 
γ) κατηγορία, 

δ) φύση του πολλαπλασιαστικού υλικού, 
ε) χώρα παραγωγής και επίσημη υπηρεσία ελέγχου, 
στ) χώρα αποστολής, εφόσον διαφέρει από την χώρα 
παραγωγής, 
ζ) εισαγωγέας, 
η) ποσότητα υλικού. 

Ο τρόπος με τον οποίο παρέχονται αυτές οι ενδείξεις 
μπορεί να καθορίζεται με τη διαδικασία που προβλέπεται 
στο άρθρο 17 παράγραφος 2 της οδηγίας 68/193/ΕΟΚ. 

Άρθρο 15 

(Άρθρα 12 και 12 α της οδηγίας 68/193/ΕΟΚ) 
Περιορισμοί εμπορίας 

1. Το πολλαπλασιαστικό υλικό, που διατίθεται στο εμπό¬ 
ριο βάσει υποχρεωτικών ή προαιρετικών κανόνων σύμ¬ 
φωνα με την παρούσα απόφαση, υπόκειται μόνον στους 
προβλεπόμενους σε αυτήνπεριορισμούς εμπορίας, όσον 
αφορά τα χαρακτηριστικά του, τις διαδικασίες εξέτασης, 
τη σήμανση και τη σφράγιση. 

2. Το πολλαπλασιαστικό υλικό των ποικιλιών αμπέλου 
και, εφόσον υπάρχουν, και των κλώνων που έχουν γίνει, 
σε ένα από τα κράτη μέλη, επίσημα αποδεκτοί για πιστο¬ 
ποίηση και έλεγχο του πολλαπλασιαστικού υλικού «είαπ- 
ά3Γά» σύμφωνα με την οδηγία 68/193/ΕΟΚ, δεν υπόκειται 
σε οποιονδήποτε περιορισμό εμπορίας στο έδαφος της 
Χώρας ως προς την ποικιλία και τον κλώνο, με την επιφύ¬ 
λαξη του κανονισμού (ΕΚ) αριθ. 1493/1999. 

Άρθρο 16 

(Άρθρο 13 της οδηγίας 68/193/ΕΟΚ) 
Πιστοποίηση πολλαπλασιαστικού υλικού 
σε άλλο κράτος μέλος 

Το πολλαπλασιαστικό υλικό που προέρχεται απευθείας 
από βασικό πολλαπλασιαστικό υλικό που πιστοποιήθηκε 
σε άλλο κράτος μέλος και συλλέγεται στη Χώρα, δύναται 
να πιστοποιείται στο κράτος παραγωγής του βασικού 
πολλαπλασιαστικού υλικού, εφ’ όσον έχει υποβληθεί σε 
καλλιεργητικό έλεγχο που πληροίτις προβλεπόμενες στο 
Παράρτημα I προϋποθέσεις και κατά την επίσημη εξέτα¬ 
ση διαπιστώθηκε ότι πληρούνται οι προβλεπόμενες στο 
παράρτημα II προϋποθέσεις. 

Άρθρο 17 

(Άρθρο 14 της οδηγίας 68/193/ΕΟΚ) 

Εμπορία πολλαπλασιαστικού υλικού 
μειωμένων απαιτήσεων 

1. Για την εξάλειψη των προσωρινών δυσχερειών εφο¬ 
διασμού της Χώρας σε πολλαπλασιαστικό υλικό που είναι 
ανυπέρβλητες στην Κοινότητα ο Υπουργός Γ εωργίας δύ- 
ναται, κατόπιν αδείας σύμφωνα με το άρθρο 17παρ. 2 της 
οδηγίας 68/193/ΕΟΚ, να επιτρέψει για μια ορισμένη πε¬ 
ρίοδο στο έδαφος της Χώρας την εμπορία ποσότητας 
πολλαπλασιαστικού υλικού μιας κατηγορίας που υπόκει- 
ται σε μειωμένες απαιτήσεις, η οποία είναι αναγκαία για 
να αντιμετωπισθούν οι εν λόγω δυσχέρειες. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


21455 


2. Αν πρόκειται για κατηγορία πολλαπλασιαστικού 
υλικού μίας καθορισμένης ποικιλίας, η ετικέτα φέρει το 
χρώμα που προβλέπεται για την ανάλογη κατηγορία, σε 
κάθε άλλη περίπτωση φέρει χρώμα καφέ. Η ετικέτα ανα¬ 
φέρει πάντοτε ότι πρόκειται για πολλαπλασιαστικό υλικό 
μίας κατηγορίας που υπόκειται σε μειωμένες προδιαγρα¬ 
φές. 

Άρθρο 18 

(Άρθρο 15της οδηγίας 68/193/ΕΟΚ) 

Υλικό προοριζόμενο για ή παραγόμενο σε Τρίτες χώρες 

1. Οι διατάξεις της παρούσας απόφασης δεν εφαρμό¬ 
ζονται σε πολλαπλασιαστικό υλικό που αποδεδειγμένα 
προορίζεται για εξαγωγή σε τρίτες χώρες. 

2. Για περιπτώσεις εισαγωγών υλικών αγενούς πολλα¬ 
πλασιασμού της αμπέλου από Τρίτες χώρες και μέχρι να 
χορηγηθούν οι ισοδυναμίες που προβλέπονται στο άρ¬ 
θρο 15 της Οδηγίας 68/193/ΕΟΚ, ο Υπουργός Γεωργίας 
δύναται, κατόπιν αδείας σύμφωνα με το άρθρο 17παρ. 2 
της Οδηγίας 68/193/ΕΟΚ να επιτρέψει την εισαγωγή τέ¬ 
τοιου υλικού, με την επιφύλαξη της οδηγίας 2000/29/ΕΚ 
του Συμβουλίου, της 8ης Μάίου 2000 (ΕΕ Ε 169/10.7.00, 
ο. 1), «περί μέτρων κατά της εισαγωγής στην Κοινότητα 
οργανισμών επιβλαβών για τα φυτά ή τα φυτικά προϊόντα 
και κατά της εξάπλωσής τους στο εσωτερικό της Κοινό¬ 
τητας», η οποία έχει ενσωματωθεί με το Π.Δ. 365/ 
27.11.2002, ΦΕΚ 307/Α/2002. Παράλληλα, θα πρέπει τα 
προς εισαγωγή υλικά να παρέχουν ισοδύναμες εγγυή¬ 
σεις, από κάθε άποψη, προς εκείνες που παρέχουντα υλι¬ 
κά αγενούς πολλαπλασιασμού της αμπέλου που παράγο- 
νται στην Κοινότητα σύμφωνα με την οδηγία 68/193/ΕΟΚ. 
Αυτά τα εισαγόμενα υλικά πρέπει ιδίως να συνοδεύονται 
από έγγραφο στο οποίο αναγράφονται οι ενδείξεις που 
προβλέπονται στο άρθρο 14 παράγραφος 4 της παρού¬ 
σας απόφασης. 

Άρθρο 19 

(Άρθρο 16 της οδηγίας 68/193/ΕΟΚ) 
Κοινοτικές συγκριτικές δοκιμές 

1. Για να εκτιμηθεί η ποιότητα του πολλαπλασιαστικού 
υλικού διεξάγονται στο εσωτερικό της Κοινότητας 
κοινοτικές δοκιμές σύμφωνα με την προβλεπόμενη στο 
άρθρο 17 της οδηγίας 68/193/ΕΟΚ διαδικασία. Σε πρώτο 
στάδιο οι δοκιμές χρησιμεύουν στην εναρμόνιση των με¬ 
θόδων πιστοποιήσεως του πιστοποιημένου πολλαπλα¬ 
σιαστικού υλικού και των μεθόδων ελέγχου του «είαπ- 
ά3Γά» πολλαπλασιαστικού υλικού, με σκοπό την επίτευξη 


ισοδυνάμων αποτελεσμάτων. Μόλις επιτευχθεί ο σκοπός 
αυτός, οι δοκιμές αποτελούν το αντικείμενο ετήσιας εκ- 
θέσεως δραστηριότητας που κοινοποιείται εμπιστευτικά 
στα κράτη μέλη και στην Επιτροπή. 

2. Όταν η Χώρα συμμετέχει στις κοινοτικές συγκριτικές 
δοκιμές οι αρμόδιες για τον έλεγχο και την πιστοποίηση 
του πολλαπλασιαστικού υλικού υπηρεσίες του Υπουργεί¬ 
ου Γεωργίας διενεργούν τις απαραίτητες επίσημες δειγ¬ 
ματοληψίες και μεριμνούν για την αποστολή δειγμάτων 
στο κράτος μέλος στο οποίο έχει ανατεθεί η διοργάνωση 
κοινοτικών συγκριτικών δοκιμών. 

Άρθρο 20 

(Άρθρο 18 της οδηγίας 68/193/ΕΟΚ) 

Άλλες διατάξεις 

Η παρούσα απόφαση δεν θίγει τις κείμενες διατάξεις 
που διέπουν την προστασία της υγείας και της ζωής των 
ανθρώπων και των ζώων, την διατήρηση των φυτικών 
οργανισμών και την προστασία της βιομηχανικής και 
εμπορικής ιδιοκτησίας. 

Άρθρο 21 

Καταργούμενες διατάξεις 

Από την έναρξη ισχύος της παρούσας απόφασης, κα- 
ταργούνται οι κάτωθι κοινές υπουργικές αποφάσεις των 
Υπουργών Εθνικής Οικονομίας και Γεωργίας: 

α) Η 361906/7.10.87 κοινή υπουργική απόφαση «Τεχνι¬ 
κός Κανονισμός Εμπορίας των υλικών αγενούς πολλα¬ 
πλασιασμού της αμπέλου που παράγονται στις τρίτες χώ¬ 
ρες» (Β/566), που είχε εκδοθεί σε εναρμόνιση με την οδη¬ 
γία 74/649/ΕΟΚ, η οποία καταργείται με την οδηγία 
2002/11/ΕΚ. 

β) Η 361895/2.10.87 κοινή υπουργική απόφαση «Τεχνι¬ 
κός Κανονισμός Ελέγχου και Πιστοποίησης των υλικών 
αγενούς πολλαπλασιασμού της αμπέλου» (Β/566), εκτός 
των παραρτημάτων της, τα οποία εξακολουθούν να ισχύ¬ 
ουν. 

Όπου γίνεται αναφορά στις διατάξεις των καταργούμε- 
νων κοινών υπουργικών αποφάσεων θεωρείται ότι νοού¬ 
νται οι διατάξεις της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Σεπτεμβρίου 2003 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠΟΥΡΓΟΣ ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ Ε. ΑΡΓΥΡΗΣ 

Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 βυΐΌ ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεωνΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2003 κατα 6 ουτο ανα έτος παλαιότητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιοτοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτηβΐ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00" 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































